**Apliecinājums par augstākās izglītības iestādes studiju moduļu vai studiju kursu programmu īstenošanas nosacījumu ievērošanu**

Pretendents

1. **Vispārīgie noteikumi**
   1. Augstākās izglītības iestādes studiju moduļu vai studiju kursuprogrammuīstenošanas nosacījumi (turpmāk – Nosacījumi) nosaka kārtību, kādā tiek īstenotas Augstākās izglītības iestādes studiju moduļu vai studiju kursuprogrammas (turpmāk – Apmācība) personām, kurām ir piešķirts bezdarbnieka vai darba meklētāja statuss (turpmāk – klientiem).
   2. Izglītības iestāde īsteno Apmācību atbilstoši šādiem normatīvajiem aktiem:
      1. Bezdarbnieku un darba meklētāju atbalsta likums;
      2. Izglītības likums;
      3. Augstskolu likums;
      4. Ministru kabineta 2011.gada 25.janvāra noteikumi Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75);
      5. Ministru kabineta 2014.gada 23.decembra noteikumi Nr.836 „Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi”;
      6. Ministru kabineta 2023.gada 20.jūnija noteikumi Nr. 323 „Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi”;
      7. Ministru kabineta 2022. gada 8. februāra noteikumi Nr. 111 „Attālināto mācību organizēšanas un īstenošanas kārtība” (turpmāk – MK noteikumi Nr. 111);
      8. citiem spēkā esošajiem normatīvajiem aktiem.
   3. Izglītības iestādei ir saistošas visas normatīvā regulējuma izmaiņas, kas attiecas uz Apmācības programmu īstenošanu visā Apmācības īstenošanas laikā.
2. **Apmācības īstenošanas kārtība**
   1. Izglītības iestāde nodrošina Apmācības grupu plānošanu, īstenošanas administrēšanu, t.sk., klientu apmeklējumu uzskaites veikšana, rēķinu iesniegšanu, atskaišu iesniegšana, klientu apmācību kavējumu un attaisnojošo u.c. dokumentu iesniegšanu, apmācību rezultātu reģistrēšanu Nodarbinātības valsts aģentūras (turpmāk – Aģentūras) CV un vakanču portālā (turpmāk – CV un vakanču portāls).
   2. Apmācību īsteno piešķirtā finansējuma ietvaros, pamatojoties uz klientam izsniegto Apmācības kuponu (turpmāk – Kupons).
   3. Klients līdz Kuponā noteiktajam datumam:
   4. piesakās dalībai CV un vakanču portālā reģistrētajā mācību grupā, autentificējoties CV un vakanču portālā;
   5. izvēlas izglītības iestādi no Aģentūras piedāvātā izglītības piedāvājumu saraksta, kas publicēts Aģentūras mājaslapā *www.nva.gov.lv*.
   6. Augstākās izglītības iestāde (turpmāk - izglītības iestāde), pirms klienta pievienošanas dalībai CV un vakanču portālā reģistrētajā mācību grupā, nodrošinot vienlīdzīgu, nediskriminējošu attieksmi pret katru klientu, iepazīstina ar Augstākās izglītības iestādes studiju moduļa vai studiju kursa programmas saturu, izvērtē viņa piemērotību Augstākās izglītības iestādes studiju moduļa vai studiju kursa programmas apguvei atbilstoši Augstākās izglītības iestādes studiju moduļa vai studiju kursa programmā minētajām prasībām. Piemērotības izvērtēšanu veic izglītības iestādē noteiktajā kārtībā, nodrošinot izvērtēšanas rezultātu pieejamību Aģentūras un citu institūciju pārstāvjiem, kuriem ir tiesības veikt pārbaudes par Aģentūras organizēto pasākumu īstenošanu.
   7. Aģentūrai ir tiesības anulēt Kuponu šādos gadījumos:
      1. izglītības iestāde atzinusi klientu par nepiemērotu izvēlētās izglītības programmas apguvei;
      2. klients līdz Kupona termiņa beigām nav vienojies ar izglītības iestādi par apmācību programmas apguvi;
      3. klients atsakās no dalības Apmācībā līdz dalības uzsākšanai;
      4. izglītības iestāde nav uzsākusi Apmācību īstenošanu viena mēneša laikā no Kupona apstiprināšanas datuma;
      5. klients līdz līguma par dalību Apmācībā noslēgšanai zaudē bezdarbnieka vai darba meklētāja statusu.
   8. Izglītības iestāde uzsāk klienta Apmācību viena mēneša laikā no Kupona apstiprināšanas dienas. Apmācību īsteno individuāli vai grupā līdz 12 personu sastāvā.
3. Izglītības iestāde pirms mācību grupas apstiprināšanas, CV un vakanču portālā mācību grupas vietnē izveido nodarbību sarakstu visam mācību periodam, norādot tajā katras teorētiskās un praktiskās nodarbības laikus un īstenošanas vietas adresi, tai skaitā tiešsaistes adresi, ja apmācības tiek īstenotas attālināti.
   1. Izglītības iestāde trīs darba dienas pirms Apmācības uzsākšanas dienas apstiprina mācību grupu CV un vakanču portālā.
   2. Aģentūra slēdz līgumu ar Apliecinājumā par izglītības programmas īstenošanu grupai (turpmāk – Apliecinājums) minēto klientu par dalību Apmācībā. Ja klients atsakās parakstīt līgumu par dalību Apmācībā, Filiāle vienas darba dienas laikā, bet ne vēlāk kā apmācības uzsākšanas dienas, par to informē izglītības iestādi.
   3. Pēc tam kad Aģentūra ir saskaņojusi visu mācību grupā iekļauto klientu dalību un noslēgusi Līgumus ar klientiem par dalību Apmācībā, Izglītības iestāde veic Apliecinājuma parakstīšanu CV un vakanču portālā.
   4. Ja izglītības iestāde objektīvu apstākļu dēļ nevar uzsākt Apmācību noteiktajā termiņā, tā ne vēlāk kā trīs darba dienas pirms plānotās Apmācības uzsākšanas vai pārcelšanas rakstveidā informē Aģentūras filiāli, klientus, norādot iemeslus, kuru dēļ Apmācību nevar uzsākt.
   5. Apmācību uzsāk Augstākās izglītības iestādes piedāvātā studiju modulī vai studiju kursā, kuru īsteno akreditēta studiju virziena licencētas studiju programmas ietvaros, lai nodrošinātu nepieciešamās mūžizglītības prasmes sekmīgai iesaistei darba tirgū;
   6. Ja Apmācībā tiek iesaistīts klients ar invaliditāti, Apmācības laikā izglītības iestāde nodrošina atbilstošus vides, materiāltehniskās bāzes, izdales materiālu un darba rīku pielāgojumus, t.sk. ērtu piekļūšanu Apmācības vietai, kā arī nepieciešamības gadījumā, pamatojoties uz Aģentūras finansēta ergoterapeita atzinumu, veic mācību vietas pielāgojumus. Ja Apmācībā tiek iesaistīts klients ar dzirdes invaliditāti, izglītības iestādei jānodrošina iespēju Aģentūras finansētam surdotulkam Apmācības vietā sniegt surdotulka pakalpojumus.
4. 10 darba dienu laikā no Apmācības uzsākšanas Izglītības iestāde nodrošina obligāto veselības pārbaužu veikšanu un to izmaksu segšanu klientam, ja veselības pārbaužu veikšanas nepieciešamību nosaka normatīvie akti.
5. Izglītības iestāde Apmācības uzsākšanas dienā izsniedz klientam Apmācības nodarbību sarakstu visam Apmācības periodam, veic klienta identitātes pārbaudi, pārliecinoties, ka Apmācībā piedalās Apliecinājumā minētās personas.
6. Apmācība tiek nodrošināta izglītības iestādes tehniskajā piedāvājumā noteiktajās teorētisko nodarbību īstenošanas vietās, kuras ir reģistrētas izglītības iestāžu reģistrā, Apliecinājumā un CV un vakanču portālā norādītajās praktisko nodarbību īstenošanas vietās, nodrošinot klientam drošus un veselībai nekaitīgus mācību un mācību prakses apstākļus, katram klientam strukturētu izdales un mācību materiālu valsts valodā. Izdales un mācību materiāli paliek klienta īpašumā pēc Apmācības pabeigšanas. Apmācības laikā izglītības iestāde nodrošina materiāltehnisko bāzi un individuālos darba rīkus atbilstoši izglītojamo skaitam mācību grupā, Apmācības nodarbību sarakstam. Izglītības programmas nodarbību sarakstā norāda attālināto mācību ietvaros plānotās stundas (nodarbības).
7. Izglītības iestāde, īstenojot Apmācību tiešsaistes videokonferences režīmā MK noteikumos Nr. 111 noteiktajam, nodrošinot:
   1. klientu un nodarbības pasniedzēja identitātes (vārds, uzvārds) attēlošanu;
   2. klientu dalības laika (st., min.) uzskaiti;
   3. ekrāna koplietošanu/dalīšanos;
   4. kopīgo klientu saraksti;
   5. privāto saraksti starp klientiem ;
   6. iespēju uzraugošajām iestādēm pieslēgties Apmācības procesam, izmantojot nodarbību sarakstā norādīto piekļuves informāciju mācību platformai;
8. Apmācības tiek īstenota valsts valodā katru darba dienu laikā no plkst. 8:00 līdz plkst. 18:00[[1]](#footnote-3), astoņas mācību stundas dienā. Nepieciešamības gadījumā Apmācības vienu dienu var tikt īstenota līdz astoņām mācību stundām dienā. Teorētisko un praktisko nodarbību īstenošanas vieta ir Latvijas Republikas teritorija.
9. Izglītības iestāde nav tiesīga Nosacījumu izpildi nodot citai juridiskai vai fiziskai personai, veidot apvienotas mācību grupas sadarbībā ar citām izglītības iestādēm Augstākās izglītības iestādes studiju moduļa vai studiju kursa programmas īstenošanai.
10. Nosacījumu izpildes laikā izglītības iestāde var organizēt vienādu vienādu Augstākās izglītības iestādes studiju moduļa vai studiju kursa programmas priekšmetu apvienošanu dažādām mācību grupām, ievērojot, ka kopējais izglītojamo skaits nepārsniedz 12.
11. Izglītības iestāde nodrošina normatīvo aktu prasībām un izglītības programmā noteiktajam atbilstošas kvalifikācijas pedagogus. Informāciju par Apmācību veikšanai piesaistītajiem pedagogiem un lektoriem pievieno CV un vakanču portālā.
12. Apmācības laikā izglītības iestāde:
    1. uztur aktuālo informāciju par Apmācības norisi:
       1. vismaz vienu darba dienu pirms izmaiņām nodarbību sarakstā, t.sk. par izmaiņām Apmācības īstenošanas adresē, aktualizē informāciju CV un vakanču portālā mācību grupas vietnē. Ja izmaiņas izglītības programmas mācību stundu (nodarbību) sarakstā objektīvu apstākļu dēļ nevarēja paredzēt, izglītības iestāde par izmaiņām izglītības programmas mācību stundu (nodarbību) sarakstā nekavējoties, bet ne vēlāk kā līdz mācību nodarbību sākumam, informē Aģentūras filiāli un klientus;
       2. Izglītības iestādes Apmācībai piesaistītais lektors (pasniedzējs) CV un vakanču portālā mācību grupas vietnē veic atzīmes par klientu nodarbību apmeklējumiem. Nodarbības apmeklējumu atzīmi veic ne vēlāk kā 20 minūtes pēc nodarbības sākuma un klātienes nodarbību laikā nodrošina, ka izglītojamie ne vēlāk kā 20 minūtes pēc nodarbības sākuma parakstās parakstu lapā par katras nodarbības faktisko apmeklējumu, izņemot noslēguma pārbaudījuma norises dienā.
    2. regulāri veic kvalitātes uzraudzību un kontroli visās Apmācības īstenošanas vietās;
    3. informē Aģentūras filiāli, ja klients Apmācību kavē trīs darba dienas pēc kārtas;
    4. ar rīkojumu atskaita klientu no izglītojamo skaita ar darba dienu, kad ir iestājies (vai izglītības iestādei kļuvis zināms) viens no šādiem nosacījumiem (atskaitīšanas diena tiek ieskaitīta faktiskajā Apmācības periodā):
       1. saņemts klienta iesniegums par Apmācības pārtraukšanu;
       2. klients kavējis 20 procentus no kopējā Augstākās izglītības iestādes studiju moduļa vai studiju kursa programmas stundu skaita;
       3. klients ir zaudējis bezdarbnieka vai darba meklētāja statusu un, atbilstoši Aģentūras sniegtajai informācijai, tam nav tiesību turpināt dalību Apmācībā;
       4. Aģentūra konstatējusi, ka pirms iesaistes Apmācībā klients neatbilda normatīvajos aktos noteiktajiem nosacījumiem dalībai Apmācībā;
       5. klients nav apguvis Augstākās izglītības iestādes studiju moduļa vai studiju kursa programmu pilnā apmērā un nav pielaists pie noslēguma pārbaudījuma kārtošanas;
       6. klients Apmācības laikā atkārtoti pārkāpis izglītības iestādes nolikumu vai iekšējās kārtības noteikumus;
       7. klients zaudē atbilstību nosacījumiem, kas ļauj iegūt apliecību par Augstākās izglītības iestādes studiju moduļa vai studiju kursa programmu apguvi (turpmāk – apliecība).
13. Izglītības iestāde rīkojumu par klienta atskaitīšanu no izglītojamo skaita trīs darba dienu laikā ievieto CV un vakanču, norādot atskaitīšanas iemeslu.
14. Izglītības iestāde, saņemot attiecīgu informāciju no Aģentūras, nodrošina iespēju klientam turpināt dalību Apmācībā, ja klients ir zaudējis bezdarbnieka vai darba meklētāja statusu Bezdarbnieku un darba meklētāju atbalsta likumā 12.panta piektajā daļā minētajos gadījumos.
15. Izglītības iestāde organizē noslēguma pārbaudījumus atbilstoši Augstākās izglītības iestādes studiju moduļa vai studiju kursa programmas noteiktajām prasībām, dodot iespēju kā novērotājiem tajā piedalīties Aģentūras, Labklājības ministrijas, Izglītības un zinātnes ministrijas, Izglītības kvalitātes valsts dienestam, Augstākās izglītības kvalitātes aģentūras pārstāvjiem un darba devējiem.
16. Izglītības iestāde trīs darba dienu laikā pēc Apmācības, klientiem, kuri apguvuši Augstākās izglītības iestādes studiju moduļa vai studiju kursa programmu un sekmīgi nokārtojuši noslēguma pārbaudījumu, izsniedz apliecību, kurā iekļauj ziņas par tās saņēmēju, norāda koledžas vai augstskolas nosaukumu, izglītības programmas nosaukumu un apjomu kredītpunktos, izglītības programmas docētāja vārdu, uzvārdu un kvalifikāciju, izpildītā darba apjomu, studiju rezultātu vērtējumu.
17. Ja klients, ievērojot visas izglītības iestādes noteiktās Augstākās izglītības iestādes studiju moduļa vai studiju kursa programmā ietvertās prasības, pēc Apmācības pabeigšanas nav nokārtojis noslēguma pārbaudījumu, izglītības iestāde saskaņā ar tās darbību reglamentējošiem normatīvajiem aktiem, kas nosaka termiņu atkārtota noslēguma pārbaudījuma kārtošanai, nodrošina iespēju klientam par viņa līdzekļiem atkārtoti kārtot noslēguma pārbaudījumu, kā arī klients samaksā par papildu Apmācību, ja tādas nepieciešamas. Šajā punktā minētā noteikuma iestāšanas gadījumā, izglītības iestādei papildu Apmācība, noslēguma pārbaudījumu kārtošana un mācību maksas gala rēķina iesniegšana Aģentūrā jānodrošina 90 (deviņdesmit) dienu laikā, skaitot no Apliecinājumā norādītā Apmācības beigu datuma.
18. Klients, kurš nav ieradies uz noslēguma pārbaudījumu, iesniedz izglītības iestādē rakstveida iesniegumu par iespēju nodrošināt viņam noslēguma pārbaudījumu kārtošanu, tam pievienojot neierašanās iemesla attaisnojošu dokumentu kopiju (ja attiecināms). Izglītības iestāde trīs darba dienu laikā informē klientu par iespēju 90 (deviņdesmit) dienu laikā no Apliecinājumā norādītā Apmācības beigu datuma, kārtot noslēguma pārbaudījumu, kā arī noslēguma pārbaudījuma norises vietu un laiku, nodrošinot iespēju kārtot noslēguma pārbaudījumu saskaņā ar tās darbību reglamentējošiem normatīvajiem aktiem, attiecīgi izmaksas sedzot no izglītības iestādes līdzekļiem.
19. Klientam, kurš izpildījis Augstākās izglītības iestādes studiju moduļa vai studiju kursa programmā ietvertās prasības un nav nokārtojis vai nav ieradies uz noslēguma pārbaudījumu, izglītības iestāde izsniedz sekmju izziņu – dokumentu par attiecīga studiju moduļa vai studiju kursa daļēju apguvi.
20. Izglītības iestāde sadarbībā ar darba devējiem veicina klienta iesaistīšanu darba tirgū.
21. Aģentūra informē par izmaiņām Apmācībā iesaistīto klientu bezdarbnieku vai darba meklētāju statusā.
22. Aģentūra veic pārbaudes Apmācības īstenošanas vietās klātienē vai, ja mācību process notiek tiešsaistē, apmācību procesa pārbaudei pieslēdzas mācību platformai, izmantojot Augstākās izglītības iestādes studiju moduļa vai studiju kursa programmas nodarbību sarakstā norādīto piekļuves informāciju. Pārbaudes rezultātus atspoguļo pārbaudes aktā:
    1. ja pārbaude apmācību īstenošanas vietā notika klātienē, pārbaudes akta papīra formā vienu eksemplāru izsniedz klātienē izglītības iestādes pilnvarotai personai. Ja pārbaudē nepiedalās izglītības iestādes pilnvarotā persona, pārbaudes aktu nosūta izglītības iestādei pēc pārbaudes veikšanas;
    2. par tiešsaistē organizētās Apmācības pārbaudi pārbaudes aktu nosūta izglītības iestādei pēc pārbaudes veikšanas;
    3. ja pārbaudes laikā konstatēti pārkāpumi, Aģentūra pārbaudes aktā noteiktajā termiņā uzdod izglītības iestādei sniegt skaidrojumu un/vai novērst pārkāpumus. Ja nepieciešamas papildus ziņas, Aģentūra nosūta izglītības iestādei pieprasījumu iesniegt papildu paskaidrojumus un visa veida dokumentu apliecinātas kopijas, kā arī, ja nepieciešams, pieprasa uzrādīt dokumentu oriģinālus un citu informāciju.
23. Izglītības iestāde nodrošina visās Apmācības īstenošanas vietās mācību procesa apliecinošo dokumentu esamību (ja apmācības tiek īstenotas attālināti, tad nodrošināt dokumentu ievietošanu CV un vakanču portālā) un izglītības iestāžu pārstāvju, t.sk. mācībspēku, piedalīšanos pārbaudēs, uzrādot Aģentūras un citu institūciju pārstāvjiem, kuriem ir tiesības veikt Aģentūras īstenoto pasākumu un Eiropas Savienības struktūrfondu finansēto projektu pārbaudes, šādus dokumentus:
    1. Augstākās izglītības iestādes studiju moduļa vai studiju kursa programmu vai tās kopiju;
    2. piekļuvi CV un vakanču portālam, kur tiek nodrošināta klientu apmeklētības uzskaite;
    3. nodarbību apmeklētības parakstu lapas, ja nodarbības notiek klātienē;
    4. mācībspēku sarakstu atbilstoši Augstākās izglītības iestādes studiju moduļa vai studiju kursa programmai, kā arī mācībspēku kvalifikāciju apliecinošo dokumentu kopijas;
    5. rīkojumus vai to kopijas par klienta atskaitīšanu no izglītojamo skaita;
    6. dokumentus vai to kopijas, kas atspoguļo noslēguma pārbaudījuma norises gaitu un tā rezultātus;
    7. rīkojumu vai tā kopiju par Apmācības pabeigšanu un apliecības izsniegšanu.
24. Izglītības iestāde nodrošina plakātu izvietošanu, ievērojot vizuālās identitātes prasības saskaņā ar:
    1. Ministru kabineta 2015.gada 17.februāra noteikumos Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, XII pielikuma 2.2.sadaļā noteikto;
    2. Eiropas Parlamenta un Padomes 2021. gada 12. februāra Regulas (ES) 2021/241 34. pantu un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantu.
25. Ja Apmācība tiek finansēta:
    1. no Eiropas Sociālā fonda līdzekļiem Eiropas Sociālā fonda projekta „Atbalsts bezdarbnieku izglītībai” identifikācijas Nr.7.1.1.0/15/I/001 ietvaros, izglītības iestāde nodrošina, ka ar Apmācības īstenošanu saistītajos dokumentos ir norādīts Eiropas Sociālā fonda projekta „Atbalsts bezdarbnieku izglītībai” identifikācijas Nr.7.1.1.0/15/I/001 un uz izdales mācību materiāliem ir nodrošinātas publicitātes prasības, t.i., vizuālo elementu ansamblis, kas attiecināms uz Eiropas Sociālā fonda projektu „Atbalsts bezdarbnieku izglītībai” Nr. 7.1.1.0/15/I/001. Izsniedzot klientam apliecību, attiecīgajiem dokumentiem pievieno apliecinājumu, ka Apmācība ir finansēta no Eiropas Sociālā fonda līdzekļiem;
    2. Eiropas Savienības Atveseļošanas un noturības mehānisma ietvaros, izglītības iestāde nodrošina, ka ar Apmācības īstenošanu saistītajos dokumentos un uz izdales mācību materiāliem ir nodrošinātas publicitātes prasības, t.i., vizuālo elementu ansamblis, kas attiecināms uz Eiropas Savienības Atveseļošanas un noturības mehānisma vizuālo identitāti. Izsniedzot klientam apliecību, attiecīgajiem dokumentiem pievieno apliecinājumu, ka Apmācība ir finansēta no Eiropas Savienības Atveseļošanas un noturības mehānisma finansējuma.
26. Izglītības iestāde nodrošina, ka ar Apmācības īstenošanu saistītā dokumentācija tiek glabāta:
    1. vismaz līdz termiņam, kas izriet no 2014. - 2020. gada Eiropas Savienības fondu plānošanas perioda normatīvo aktu regulējuma, ja Apmācība īstenota no Eiropas Sociālā fonda līdzekļiem Eiropas Sociālā fonda projekta „Atbalsts bezdarbnieku izglītībai” Nr.7.1.1.0/15/I/001 ietvaros;
    2. līdz 2031. gada 31. decembrim, ja Apmācība īstenota ar Eiropas Savienības Atveseļošanas un noturības mehānisma finansējumu.
27. Apmācības izmaksas, izmaksas par visiem mācību izdales materiāliem, pirmās palīdzības kursu, veselības pārbaudi un visiem izdevumiem, kas saistīti ar noslēguma pārbaudījuma kārtošanu, kā arī citi izdevumi, kas rodas izglītības iestādei Apmācības organizēšanas laikā, ir iekļauti Kupona vērtībā.
28. **Norēķinu kārtība**
29. Apmācību finansē no valsts speciālā budžeta, Eiropas Sociālā fonda finansējuma (tostarp REACT-EU), Eiropas Savienības Atveseļošanas un noturības mehānisma un valsts budžeta līdzfinansējuma.
30. Atbilstoši Pievienotās vērtības nodokļa likuma 52.panta pirmās daļas 16.punktam, mācību maksa par klientiem ar bezdarbnieka statusu nav apliekama ar pievienotās vērtības nodokli.
31. Mācību maksas izmaksas aprēķina un izmaksā par klientiem, kuri 90 (deviņdesmit) dienu laikā, skaitot no Apliecinājumā norādītā Apmācības beigu datuma, pabeiguši apmācību un saņēmuši apliecību par studiju moduļa vai studiju kursa programmas apguvi .
32. Pēc apmācības uzsākšanas Izglītības iestāde vienas darba dienas laikā Aģentūrai iesniedz CV un vakanču portālā mācību grupas vietnē ģenerēto avansa rēķinu 50 procentu apmērā no Apliecinājumā noteiktās mācību maksas;
33. Aģentūra pēc avansa rēķina saņemšanas Aģentūras filiālē, 30 kalendāra dienu laikā veic rēķina apmaksu.
34. Izglītības iestāde trīs darba dienu laikā pēc kalendārā mēneša beigām (vai citā termiņā pēc Aģentūras filiāles pieprasījuma) CV un vakanču portālā mācību grupas vietnē iesniedz Aģentūras filiālē atskaiti “Kupona apmācības pārskata periodi” par klienta nodarbību apmeklējumiem. Ja Izglītības iestāde trīs darba dienu laikā pēc kalendārā mēneša beigām neiesniedz atskaiti par klienta nodarbību apmeklējumiem, atskaite automātiski tiek iesniegta Aģentūras filiālē un labojumus tajā varēs veikt tikai ar Aģentūras saskaņojumu. Ja Apmācība notika tiešsaitē, CV un vakanču portālā mācību grupas vietnē papildus pievieno klientu uzskaites pierakstus no mācību platformas (laiks, *st., min.*).
35. Izglītības iestāde pēdējā Apmācības mēneša atskaiti par Kupona apmācības pārskata periodu CV un vakanču portālā mācību grupas vietnē iesniedz pēdējā mācību dienā. Ja izglītības iestāde trīs darba dienu laikā pēc apmācību pabeigšanas neiesniedz CV un vakanču portālā ģenerēto atskaiti par Kupona apmācību pārskata periodu, par klienta nodarbību apmeklējumiem, atskaite automātiski tiek iesniegta Aģentūras filiālē un labojumus tajā varēs veikt tikai ar Aģentūras saskaņojumu. Ja Apmācība notika tiešsaitē, CV un vakanču portālā mācību grupas vietnē papildus pievieno klientu dalības uzskaites pierakstus no mācību platformas (laiks, *st., min.*).
36. Izglītības iestāde pēdējā Apmācības CV un vakanču portālā mācību grupas sadaļā “Apmācību rezultāti” ievada datus par katra klienta mācību rezultātiem:
37. 1. klientam, kurš sekmīgi nokārtojis noslēguma pārbaudījumu un ieguva apliecību par Augstākās izglītības iestādes studiju moduļa vai studiju kursa programmas apguvi, mācību rezultāts – “Apliecība”;
    2. klientam, kurš izpildījis Augstākās izglītības iestādes studiju moduļa vai studiju kursa programmā ietvertās prasības un nav nokārtojis vai nav ieradies uz noslēguma pārbaudījumu, mācību rezultāts – “Sekmju izziņa”.
38. Izglītības iestāde trīs darba dienu laikā pēc Apmācības pabeigšanas CV un vakanču portālā mācību grupas sadaļā “Apmācību rezultāti” ievieto rīkojumu par Apmācību pabeigušajiem klientiem un informāciju par darba devējiem, kuri piedalījās noslēguma pārbaudījuma vērošanā. Rīkojumā norāda klienta, uzvārdu, personas kodu, saņemto izglītības dokumentu un dokumenta numuru.
39. Ja izglītības iestāde nodrošina noslēguma pārbaudījuma kārtošanu atbilstoši šo nosacījumu 30. vai 31. punktā noteiktajam un, ja klients sekmīgi nokārtojis noslēguma pārbaudījumu, izglītības iestāde trīs darba dienu laikā pēc noslēguma pārbaudījuma kārtošanas CV un vakanču portālā mācību grupas sadaļā “Apmācību rezultāti” ievieto rīkojumu par noslēguma pārbaudījumu nokārtojušo klientu un informē Aģentūras filiāli. Rīkojumā norāda klienta vārdu, uzvārdu, personas kodu, saņemto izglītības dokumentu un dokumenta numuru.
40. Ja izglītības iestāde ar rīkojumu no mācību grupas atskaitījusi vairāk kā pusi no izglītojamo skaita vai vairāk kā puse no mācību grupas izglītojamajiem nav ieguvusi apliecību par izglītības programmas apguvi, izglītības iestāde Aģentūrā iesniedz kredītrēķinu un atmksājamo avansa summu pārskaita Apliecinājumā norādītajā Aģentūras norēķinu kontā.
41. Pēc Apmācības pabeigšanas izglītības iestāde trīs darba dienu laikā iesniedz Aģentūrai CV un vakanču portālā ģenerēto vai izglītības iestādes izrakstīto mācību maksas gala rēķinu par Apmācības izdevumiem. Mācību maksas gala rēķins tiek iesniegts, ņemot vērā noslēguma pārbaudījuma rezultātus. Mācību maksas gala rēķinā tiek iekļauta mācību maksa (100% apmērā) tikai par tiem klientiem, kuri mācības ir sekmīgi pabeiguši un ieguva apliecību par attiecīgās Augstākās izglītības iestādes studiju moduļa vai studiju kursa programmas apguvi. Mācību maksas gala rēķinā netiek iekļauta mācību maksa un Aģentūra neveic mācību maksas apmaksu par klientiem, kuri mācības nav pabeiguši (atskaitīti) un par klientu, kuri mācības ir pabeiguši nesekmīgi (saņēmuši sekmju izziņu). 30 kalendāro dienu laikā pēc mācību maksas gala rēķina saņemšanas Aģentūra veic norēķinu. Mācību maksas gala rēķinu Izglītības iestāde iesniedz pēc tam, kad CV un vakanču portālā mācību grupas sadaļā “Apmācību rezultāti” ir ievadīti dati par katra klienta Apmācību rezultātu – “Apliecība” vai “Sekmju izziņa” un iesniegta Aģentūrā apstiprināta CV un vakanču portālā ģenerētā Kupona apmācību pārskata periodu atskaite par klienta nodarbību apmeklējumiem un kad CV un vakanču portālā mācību grupas sadaļā “Apmācību rezultāti” pievienots rīkojums par noslēguma pārbaudījumu nokārtojušo klientu.
42. Ja noslēguma pārbaudījuma kārtošana nodrošināta atbilstoši šo nosacījumu 30. vai 31. punktā noteiktajam un, ja klients sekmīgi nokārtojis noslēguma pārbaudījumu, izglītības iestāde trīs darba dienu laikā papildus iesniedz mācību maksas gala rēķinu, kurā iekļauj informāciju tikai par klientu, kurš kārtoja noslēguma pārbaudījumu un ieguva apliecību par attiecīgās Augstākās izglītības iestādes studiju moduļa vai studiju kursa programmas apguvi. Izglītības iestāde CV un vakanču portālā mācību grupas sadaļā “Apmācību rezultāti” pievieno rīkojumu par noslēguma pārbaudījumu nokārtojušo klientu. Šajā punktā minētā noteikuma iestāšanās gadījumā, izglītības iestāde mācību maksas gala rēķinu iesniedz 90 (deviņdesmit) dienu laikā, skaitot no Apliecinājumā norādītā Apmācības beigu datuma.
43. Izglītības iestādei ir aizliegts noteikt klientam papildu maksu par dalību Apmācībā vai jebkādas citas finansiāla rakstura saistības.
44. Izglītības iestāde nodrošina, ka Apmācības īstenošanā ir novērsts dubultā finansējuma risks:
    1. pasākums netiek finansēts vai līdzfinansēts no citiem Eiropas Savienības finanšu avotiem, kā arī valsts un pašvaldību budžeta līdzekļiem;
    2. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Apmācības īstenošanas izmaksas atbilst īstenotajai Apmācībai un nav attiecināmas uz kādu citu Aģentūras organizēto pasākumu.
45. Izglītības iestāde atmaksā Aģentūrai neatbilstoši Nosacījumiem izlietotos finanšu līdzekļus 10 darba dienu laikā no 80. punktā minētā paziņojuma saņemšanas**.**

**4. Personas datu aizsardzība un konfidencialitāte**

1. Aģentūra un Izglītības iestāde, turpmāk katra atsevišķi un abas kopā – Puse(-es), apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, kā arī nodrošināt, ka personas dati:
   1. tiks apstrādāti likumīgi, godprātīgi un datu subjektiem pārredzamā veidā;
   2. tiks apstrādāti uzņemto saistību izpildei un personas datu apstrādi neveiks ar uzņemto saistību izpildi nesavietojamā veidā;
   3. ir precīzi un nepieciešamības gadījumā tiks atjaunināti;
   4. tiks glabāti veidā, kas pieļauj personu identifikāciju ne ilgāk kā nepieciešams uzņemto saistību izpildei;
   5. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;
   6. e-pasta sūtījumos dokumentus, informatīvos un citus materiālus, kuros tiek iekļauta informācija par personu datiem, aizsargā ar paroli *Zip* arhīva formātā, izmantojot AES-256 algoritmu. Paroli dokumentu atkodēšanai paziņo atsevišķi, izmantojot citu saziņas veidu.
2. Katra Puse, apstrādājot saņemtos personas datus uzņemto saistību īstenošanai, ir pārzinis personas datu aizsardzības normatīvo aktu izpratnē.
3. Katra Puse ir atbildīga par personu (datu subjektu) informēšanu par viņu personas datu apstrādi, ko veic kā pārzinis.
4. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.
5. Nosacījumu izpildei Aģentūra veic šādu datu apstrādi: klientam tiek izsniegts Apmācības kupons, kuras ietvaros klientam jānodod personu dati izglītības iestādei (Apmācību kupona numurs, vārds, uzvārds, personas kods, kontaktinformācija – tālruņa numurs un e-pasts).
6. Puses apņemas Nosacījumu izpildes laikā un pēc Nosacījumu termiņa beigām neizpaust trešajām personām nekādu Apmācības īstenošanas laikā iegūto personas datus saturošo informāciju. Minētais pienākums attiecas arī uz Pušu darbiniekiem. Puses nodrošina, ka tā darbinieki pirms Apmācības īstenošanas uzsākšanas paraksta attiecīgus saistību rakstus par šajos Nosacījumos noteikto konfidencialitātes prasību izpildi.
7. Izglītības iestāde jebkurā gadījumā nodrošina:
   1. aizsardzību pret fiziskās iedarbības radītu personas datu apdraudējumu;
   2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
   3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.
8. Izglītības iestāde Nosacījumu izpildes laikā sniedz Aģentūrai visu nepieciešamo informāciju un tehnisko atbalstu, kas nepieciešams, lai Aģentūra varētu nodrošināt atbildes uz datu subjektu pieprasījumiem attiecībā uz to tiesību īstenošanu, ciktāl tas skar izglītības iestādes kompetenci.
9. Izglītības iestāde bez atlīdzības sniedz Aģentūrai visu nepieciešamo tehnisko un organizatorisko atbalstu, lai Aģentūra varētu nodrošināt normatīvajos aktos noteikto uzraudzības iestādes un datu subjekta informēšanu par datu aizsardzības pārkāpumu.
10. Izglītības iestāde apņemas Nosacījumu izpildes laikā atļaut Aģentūras pārstāvjiem veikt pārbaudes (tostarp klātienē izglītības iestādes telpās), lai pārliecinātos par to, kā izglītības iestāde nodrošina Nosacījumos noteikto saistību izpildi attiecībā uz personas datu aizsardzības jautājumiem.
11. Izglītības iestāde informē Aģentūru par visiem datu subjektu un trešo personu pieprasījumiem attiecībā izglītības iestādes pārziņā esošo personas datu izsniegšanu.
12. Pēc Aģentūras pieprasījuma izglītības iestāde sniedz Aģentūrai visu informāciju par personas datu apstrādi un datu apstrādes līdzekļiem, ko Apmācības īstenošanas ietvaros veica vai izmantoja izglītības iestāde.
13. Izglītības iestāde apņemas kompensēt Aģentūrai visus zaudējumus, kas radušies saistībā ar fizisko personu datu apstrādes drošības pārkāpumiem, ja šie pārkāpumi ir radušies izglītības iestādes darbības vai bezdarbības rezultātā.
14. **Citi noteikumi**
15. Izglītības iestāde rakstiski informē Aģentūru par apstākļiem, kas var apdraudēt Apmācības procesu vai Nosacījumos noteikto izglītības iestādes pienākumu izpildi, t.sk. trīs darba dienu laikā informē Aģentūru par jebkurām izmaiņām izglītības iestādes darbībā (par juridiskās adreses vai bankas konta maiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, izglītības iestādes likvidēšanu, saimnieciskās darbības apturēšanu vai pārtraukšanu, maksātnespējas pasludināšanu vai tiesvedības uzsākšanu par bankrota procedūru).
16. Izglītības iestāde informē Aģentūru par piedāvājumā iekļauto Augstākās izglītības studiju virziena un tai atbilstošā studiju kursa programmu, kurā ietilpst attiecīgā studiju moduļa vai studiju kursu programma, akreditācijas termiņa izbeigšanos.
17. Aģentūrai ir tiesības pieprasīt no izglītības iestādes paskaidrojumus un jebkuru ar Apmācības īstenošanu saistīto dokumentāciju.
18. Izglītības iestādei aizliegts izmantot atsauces uz Aģentūru reklāmas un mārketinga materiālos bez iepriekšēja rakstveida saskaņojuma ar Aģentūru.
19. Izglītības iestādei ir tiesības Apmācības laikā vienoties ar klientu par savstarpējās atbildības regulējumu, ja tas nav pretrunā Nosacījumiem.
20. Izglītības iestāde var rosināt izglītības iestāžu piedāvājumu sarakstā svītrot Apmācības īstenošanas vietas adreses vai papildināt ar jaunām Apmācības īstenošanas vietu adresēm. Iesniegumu par īstenošanas vietu papildināšanu izglītības iestāde iesniedz Aģentūrā vismaz 15 darba dienas pirms vēlamās Apmācības īstenošanas vietas papildināšanas dienas. Aģentūra nesaskaņo Apmācības īstenošanas vietas maiņu vai Apmācības īstenošanas vietas papildus pieteikumu, ja attiecīgā Apmācības īstenošanas vieta nav reģistrēta Izglītības iestāžu reģistrā. Ja konkrētu Augstākās izglītības iestādes studiju moduļa vai studiju kursa programmu nav iespējams īstenot izglītības iestādes tehniskajā piedāvājumā noteiktajās adresēs, Aģentūrai ir tiesības izbeigt sadarbību ar izglītības iestādi par konkrētu Augstākās izglītības iestādes studiju moduļa vai studiju kursa programmas īstenošanu konkrētā īstenošanas vietā.
21. Aģentūrai ir tiesības veikt grozījumus Nosacījumos, iepriekš par to rakstveidā paziņojot izglītības iestādei.
22. Aģentūrai ir tiesības izslēgt izglītības iestādi no izglītības iestāžu piedāvājumu saraksta, nosūtot rakstveida paziņojumu par sadarbības izbeigšanu, šādos gadījumos:
    1. Aģentūrai apzināti sniegta nepatiesa informācija vai sadarbība noslēgta uz nepatiesas informācijas pamata;
    2. veicot pārbaudi izglītības iestādē, pēdējo divpadsmit mēnešu laikā ir konstatēta atkārtota Nosacījumu pārkāpšana, t.sk.:
       1. netiek ievērotas normatīvajos aktos un Apmācības īstenošanas nosacījumos noteiktās prasības (atbilstošas materiālās bāzes neesamība, drošu un veselībai nekaitīgu mācību apstākļu nenodrošināšana, konstatēta izglītības iestādes vai tā personāla Apmācības īstenošanai atbilstošās izglītības vai profesionālās pieredzes neesamība, izglītības programmu licenču, akreditācijas, izglītības iestāžu un īstenošanas vietas adrešu reģistrēšanas nosacījumi u.c.), kā rezultātā apdraudēta kvalitatīva mācību norise;
       2. netiek nodrošināta nodarbību apmeklējumu uzskaite atbilstoši Apmācības īstenošanas nosacījumos noteiktajam;
       3. netiek nodrošinātas Apmācības atbilstoši izglītības iestādes iesniegtajai informācijai par Apmācības īstenošanas vietu un laiku;
       4. Apmācības netiek īstenotas valsts valodā;
    3. veicot atkārtotu pārbaudi izglītības iestādē, ir konstatēts, ka iepriekš konstatētie pārkāpumi nav novērsti;
    4. ierosināts izglītības iestādes maksātnespējas process;
    5. Izglītības iestāde neievēro Nosacījumos noteikto norēķinu kārtību, t.sk. noteikto dokumentu iesniegšanas termiņus;
    6. izglītības iestāde neievēro ieskaitīšanas un atskaitīšanas no izglītojamo skaita kārtību;
    7. izglītības iestāde noteikusi klientam MK noteikumos Nr.75 noteiktajām izmaksām papildu maksu par dalību Apmācībās vai noteikusi jebkādas citas finansiāla rakstura saistības;
    8. izglītības iestāde, piedāvājot Apmācības pasākumus klientiem, īsteno negodīgu komercpraksi Negodīgas komercprakses aizlieguma likuma izpratnē;
    9. sadarbības laikā tiek konstatēts, ka izglītības iestādes piedāvājumā iekļautajai Augstākās izglītības studiju virziena un tai atbilstošā studiju kursa programmai, kurā ietilpst attiecīgā studiju moduļa vai studiju kursu programma, vairs nav aktuāla akreditācija.
23. Aģentūra ne retāk kā reizi gadā veic iepriekšējā sadarbības periodā īstenoto pasākumu kvalitātes izvērtējumu un ir tiesīga lemt par izglītības iestādes piedāvājuma īstenot konkrētu izglītības programmu konkrētā Apmācības īstenošanas vietā svītrošanu no izglītības piedāvājumu saraksta, ja:
    1. gada laikā konstatēts, ka atkārtoti netiek ievērots nosacījums uzsākt Apmācību grupā sešu līdz 12 personām;
    2. divu gadu laikā Apmācības īstenošanas vietā netiek organizēta Apmācība;
24. Ja izglītības iestāde vai izglītības iestādes piedāvājums, atbilstoši šo Nosacījumu 77. vai 78.punktā noteiktajam, ir svītrots no izglītības piedāvājumu saraksta, izglītības iestāde atkārtoti pieteikties pasākumu īstenošanai var ne agrāk kā gadu pēc dienas, kad izglītības iestāde vai izglītības iestādes piedāvājums ir svītrots no izglītības piedāvājumu saraksta.
25. Gadījumos, ja konstatēto pārkāpumu dēļ nav pieļaujama uzņemto saistību izpilde (jāpārtrauc uzsākto Apmācības grupu mācību process), Aģentūra rakstiski informē izglītības iestādi par pienākumu atlīdzināt Aģentūrai izdevumus, kas izlietoti klientu Apmācībai, kuru īstenošanā konstatēti būtiski nosacījumu pārkāpumi. Ja izglītības iestāde minētos Apmācības izdevumus neatlīdzina labprātīgi, Aģentūrai attiecīgo summu ir tiesības piedzīt normatīvajos aktos noteiktajā kārtībā.
26. Aģentūrai ir tiesības apturēt/izbeigt Apmācības īstenošanu, ja:
    1. ierosināta plānošanas perioda prioritāšu un aktivitāšu pārskatīšana, un Aģentūrai var tikt samazināts vai atsaukts finansējums, kas plānots maksājumu saistību segšanai;
    2. sakarā ar Aģentūras reorganizāciju vai likvidāciju, ja tās rezultātā Aģentūras saistību pārņēmējs neturpina veikt Nosacījumos noteiktos pienākumus vai arī veic tos samazinātā apjomā.

Pretendenta pārstāvis/pilnvarotā persona apliecina, ka Apmācība tiks īstenota atbilstoši šiem Nosacījumiem.

1. Ja Apmācība tiek īstenota pēc darba devēja pieprasījuma, to īsteno katru darbdienu no pulksten 8.00 līdz 22.00, nepārsniedzot astoņas stundas dienā. [↑](#footnote-ref-3)